হাইকোর্ট সহ রাজ্যে সমস্ত আদালতের আইনজীবীদের ধর্মঘটের ডাক

কলকাতা: কলকাতা হাইকোর্ট (Calcutta High Court) সহ রাজ্যে সমস্ত আদালতের আইনজীবীরা সোমবার কর্মবিরতির (Lawyer Strikes) ডাক দিল। সংশোধনী আইনে আইনজীবীদের ধর্মঘটের অধিকার ছিনিয়ে নেওয়া হচ্ছে। সংশোধনী বিলের প্রতিবাদ জানাতেই সোমবাক কর্মবিরতির ডাক দিল আইনজীবীরা। শুক্রবার কেন্দ্রীর সংশোধনী এডভোকেট বিল নিয়ে বৈঠকে আলোচনা বসেছিল পশ্চিমবঙ্গ বার কাউন্সিল। বার কাউন্সিলের বৈঠকে কর্মবিরতির সিদ্ধান্ত নেওয়া হয়েছে।

আরও পড়ুন: নিয়োগ মামলায় কালীঘাটের কাকুর বিরুদ্ধে চার্জশিট সিবিআইয়ের

প্রসঙ্গত, ইচ্ছামতো আইনজীবীরা কর্মবিরতির ডাক দিতে পারবেন না। সমষ্টিগত কিংবা সংগঠনের ব্যানারেও নয়। আন্দোলনের নামে বিচার ব্যবস্থাকে ব্যাহত করা, অথবা আদালত বয়কটও বরদাস্ত করা হবে না। আইনজীবীদের ধর্মঘটে লাগাম টানতেই কেন্দ্রের আনতে সংশোধনী আইন। তাতে স্পষ্ট উল্লেখ থাকছে, আইনজীবীরা তাঁদের প্রতিবাদকে আন্দোলন, বয়কট ,ধর্মঘট, যে নাম দিয়ে থাকুন না কেন, একদিনের জন্যও যেন বিচারপ্রার্থীরা সমস্যায় না পড়েন। আন্দোলন অথবা বয়কটের জন্য যদি বিচার প্রক্রিয়ায় ব্যাঘাত ঘটে, বা সাধারণ মানুষকে ফিরে যেতে হয়, তাহলে ওই প্রতিবাদকে বেআইনি ঘোষণা করা হবে। আপাতত খসড়া বিল প্রকাশ হয়েছে। প্রথা মেনে সকলের অভিমত চাওয়া হচ্ছে। খসড়া বিল দেখে আইনজীবীদের একাংশ ক্ষুব্ধ হয়েছে। যা নিয়ে দিল্লির একাধিক নিম্ন আদালত জেলা বার অ্যাসোসিয়েশন সোমবার একদিনের প্রতীকী ধর্মঘট পালন করেছে। অভিযোগ, আইনজীবীদের প্রতিবাদের অধিকার ছিনিয়ে নেওয়া হচ্ছে। এই বিল অগণতান্ত্রিক। এবার দিল্লির পথে হেঁটে কলকাতা হাইকোর্ট সহ রাজ্যের সমস্ত আদালতের আইনজীবীরা সোমবার ধর্মধটে নামছে।

অন্য খবর দেখুন